A Bizottság 2589/85/EGK rendelete

(1985. szeptember 13.)

a tagállamok által a gyümölcs- és zöldségtermelők szervezetei részére nyújtott támogatások visszatérítésére vonatkozó kérelmekről szóló 2264/69/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1332/84/EGK rendelettel [1] módosított, a gyümölcs- és zöldségpiac közös szervezéséről szóló, 1972. május 18-i 1035/72/EGK tanácsi rendeletre, [2]

tekintettel a tagállamok által a gyümölcs- és zöldségtermelők szervezetei részére nyújtott támogatások visszatérítéséről szóló, 1969. március 11-i 449/69/EGK tanácsi rendeletre [3] és különösen annak 7. cikke (3) bekezdésére,

mivel a 3284/83/EGK tanácsi rendelet [4] megváltoztatta azt a rendszert, amelynek alapján a támogatást nyújtják a gyümölcs- és zöldségtermelők szervezeteinek;

mivel a 850/80/EGK bizottsági rendeletben [5] említett űrlapokat ennek megfelelően az új szabályokhoz kell igazítani;

mivel az e rendeletben előírt intézkedések összhangban vannak az Európai Mezőgazdasági Orientációs és Garanciaalap Bizottságának véleményével,

ELFOGADTA EZT A RENDELETET:

Egyedüli cikk

A 2264/69/EGK bizottsági rendelet [6] I. és II. melléklete helyébe e rendelet I. és II. melléklete lép.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. szeptember 13-án.

a Bizottság részéről

Frans Andriessen

alelnök

[1] HL L 130., 1984.5.16., 1. o.

[2] HL L 118., 1972.5.20., 1. o.

[3] HL L 61., 1969.3.12., 2. o.

[4] HL L 325., 1983.11.22., 1. o.

[5] HL L 92., 1980.4.9., 5. o.

[6] HL L 287., 1969.11.15., 3. o.

--------------------------------------------------

I. MELLÉKLET

A. AZ 1035/72/EGK RENDELET 36. CIKKÉNEK (2) BEKEZDÉSE SZERINTI VISSZATÉRÍTÉSI KÉRELEM

Tagállam:

+++++ TIFF +++++

B. AZ 1035/72/EGK RENDELET 14. CIKKÉNEK (1), (2) ÉS (3) BEKEZDÉSE SZERINT A TERMELŐI SZERVEZETEK RÉSZÉRE NYÚJTOTT TÁMOGATÁSOKRA VONATKOZÓ TÁBLÁZATOK

Sorszám [1]: …

Termelői szervezet: …

Az elismerés dátuma az 1035/72/EGK rendelet 13. cikkének (2) bekezdése értelmében: …

A tagok száma a 449/69/EGK rendelet 3. cikke értelmében: …

A támogatás összege: …

A támogatás odaítélésének dátuma: …

A termelői szervezet elismerését követő … žévre nyújtott támogatás

B.1. Az 1035/72/EGK rendelet 14. cikkének (1) bekezdése értelmében forgalmazott termelés értékének kiszámítása

+++++ TIFF +++++

B.2. Az 1035/72/EGK rendelet 14. cikkének (2) bekezdése értelmében forgalmazott termelés értékének kiszámítása

+++++ TIFF +++++

B.3. A támogatás kiszámítása

+++++ TIFF +++++

B.4. A támogatás kiszámítása az 1035/72/EGK rendelet 14. cikkének (3) bekezdése alapján

Az előkészítő munkával kapcsolatos költségek | |

Az alapító okirat és a társasági szerződés megszövegezésével kapcsolatos költségek | |

Összesen | |

Igazoljuk, hogy:

- a fent megnevezett szervezet tevékenységének időtartamát és hatékonyságát tekintve az 1035/72/EGK rendelet 13. cikk (2) bekezdése értelmében megfelelő,

- a fent megnevezett szervezet elismerésének időpontjától kezdődően külön könyvelést vezet azokról a tevékenységeiről, amelyek elismerését kéri, összhangban az 1035/72/EGK rendelet 13. cikk (2) bekezdésével,

- a forgalmazott termelés értékét az 1035/72/EGK rendelet 14. cikk (1) vagy (2) bekezdésének végrehajtása során a 449/69/EGK rendelet előírásainak megfelelően számítják ki,

- az alapίtásnak és az adminisztrációs tevékenységnek az 1035/72/EGK rendelet 14. cikk (1) bekezdésében emlίtett költségét a tagállam illetékes hatóságai jóváhagyták [2]

- fúzió esetén az 1035/72/EGK rendelet 13. cikkében említett célokat hatékonyabban valósítják meg,

- a támogatás alapjául szolgáló rendszer összhangban van a 3284/83/EGK rendelet 12. cikk (1) bekezdésével,

- a kedvezményezettek megfelelő módon tájékoztatást kaptak a közösségi hozzájárulásról.

Az illetékes hatóság

bélyegzője és aláírása

[1] Folyamatos számozás

[2] Csak az 1035/72/EGK rendelet 14. cikk (1a) bekezdése szerint öt évre támogatásban részesülő termelői szervezetekre alkalmazandó.

--------------------------------------------------

II. MELLÉKLET

A TAGÁLLAM ÁLTAL AZ 1035/72/EGK RENDELET 13. CIKKÉVEL ÖSSZHANGBAN A TERMELŐI SZERVEZETEKRŐL SZOLGÁLTATOTT INFORMÁCIÓ

Tagállam: …

- Sorszám: [1]…

- Termelői szervezet (név és cím): …

- Igazoljuk, hogy az elismerés időpontja az 1035/72/EGK rendelet 13. cikke (2) bekezdésének megfelelően a következő: …

1. Milyen módon valósítják meg az árak stabilizálását a termelési fázisban, hogy a kínálatot egyensúlyba hozzák a kereslettel?

2. Milyen műszaki létesítmények állnak a termelők rendelkezésére a termékek csomagolására és forgalomba hozatalára?

3. Milyen módon szerepel a szabályok között, és hogyan érvényesítik a gyakorlatban azt a kötelezettséget, hogy a termelő tagok a teljes termelésüket átadják a termelői szervezetnek?

4. Megfelelő esetben: melyek azok a mennyiségek, amelyeket a termelői szervezet engedélye alapján a termelő tagok maguk értékesíthetnek?

5. Melyek a termelői szervezet által alkalmazott termelési szabályok (összegzés)?

6. Melyek a termelői szervezet által alkalmazott forgalmazási szabályok (összegzés)?

7. Mely szabályok kötelezik a társult tagokat arra, hogy a szervezetnek átadják a betakarításra és a rendelkezésre állásra vonatkozó információt?

8. Fúzió esetén milyen módon érhetők el a legjobban az 1035/72/EGK rendelet 13. cikkében megnevezett célok?

[1] Csak az 1035/72/EGK rendelet 14. cikk (1a) bekezdése szerint öt évre támogatásban részesülő termelői szervezetekre alkalmazandó.

--------------------------------------------------